b'\n_START_ARTICLE_\nMedvednica\n_START_PARAGRAPH_\nMedvednica tudi Zagreba\xc4\x8dka gora je planina v neposredni bli\xc5\xbeini severnega dela Zagreba, ki z najvi\xc5\xa1jim vrhom Sljeme dose\xc5\xbee 1030 m nadmorske vi\xc5\xa1ine._NEWLINE_Medvednica se razteza se v smeri jugozahod-severovzhod v dol\xc5\xbeini 42 km in ima povr\xc5\xa1ino 240 km\xc2\xb2. Pokriva jo prete\xc5\xbeno iglasti gozd. Na obronkih so mnogi kulturni in zgodovinski spomeniki (grad Medvedgrad, rudnik srebra in drugi). Zahodi del Medvednice je bil leta 1981 razgla\xc5\xa1en za naravni park. \xc5\xbdi\xc4\x8dnica, zgrajena leta 1963, povezuje ju\xc5\xbeno podno\xc5\xbeje s sredi\xc5\xa1\xc4\x8dnim delom planine. Na vrhu stoji 145 m visok televizijski oddajnik. Na severni strani so smu\xc4\x8di\xc5\xa1\xc4\x8da s slalomsko progo, na kateri od leta 2005 prirejajo tekme za svetovni pokal v alpskem smu\xc4\x8danju. Preko sredi\xc5\xa1\xc4\x8dnega dela vodi cesta Zagreb-Stubi\xc4\x8dke Toplice, po vzhodnem delu pa Ka\xc5\xa1ina-Laz Stubi\xc4\x8dki-Marija Bistrica.'